Buicki/Oldsmobile'i kerge V8 jäi silma ka  Austraalia firmale Repco, kes ehitas võidusõidumootoreid kohalike võistlussarjade tarvis. Nende kaudu sai mootorist omakorda teada Jack Brabham, kellele oli vaja uute reeglite kohast 3-liitrist jõuallikat oma F1 auto tarvis. Repco vähendas mootori töömahtu ja lisas OHC kaaned, mille abil saadi mootorist 311 hobujõudu. Mitte kõige võimsam, kuid töökindel ja ökonoomne mootor heas autos viis Brabham-Repcod F1 meistritiitlini nii 1966. kui ka 1967. aastal, enne kui F1-s hakkas Ford Cosworth DFV V8 pikk  valitsemisaeg.